CELEX: 32016R1608
Language: hu
Date: 2016-05-17 00:00:00
Title: A Bizottság (EU) 2016/1608 felhatalmazáson alapuló rendelete (2016. május 17.) az 1222/2014/EU felhatalmazáson alapuló rendeletnek a globálisan rendszerszinten jelentős intézmények azonosítására és a globálisan rendszerszinten jelentős intézmények alkategóriáinak meghatározására alkalmazott módszertan részletes leírására vonatkozó szabályozástechnikai standardok tekintetében történő kiegészítéséről (EGT-vonatkozású szöveg)

8.9.2016   
               
               
                  HU
               
               
                  Az Európai Unió Hivatalos Lapja
               
               
                  L 240/1
               
            A BIZOTTSÁG (EU) 2016/1608 FELHATALMAZÁSON ALAPULÓ RENDELETE
      (2016. május 17.)
      az 1222/2014/EU felhatalmazáson alapuló rendeletnek a globálisan rendszerszinten jelentős intézmények azonosítására és a globálisan rendszerszinten jelentős intézmények alkategóriáinak meghatározására alkalmazott módszertan részletes leírására vonatkozó szabályozástechnikai standardok tekintetében történő kiegészítéséről
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a hitelintézetek tevékenységéhez való hozzáférésről és a hitelintézetek és befektetési vállalkozások prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről szóló, 2013. június 26-i 2013/36/EU európai parlamenti és tanácsi irányelvre (1) és különösen annak 131. cikke (18) bekezdésére,
      mivel:
      
                  (1)
               
               
                  Az 1222/2014/EU felhatalmazáson alapuló bizottsági rendelet (2) részletesen leírja a globálisan rendszerszinten jelentős intézmények azonosítására alkalmazott, a 2013/36/EU irányelvben körvonalazott módszertant. Az 1222/2014/EU felhatalmazáson alapuló rendelet előírja mindenekelőtt azokat a számszerűsíthető mutatókat, amelyek a bankok rendszerszintű jelentőségének mérésére szolgáló öt kategóriát alkotják a 2013/36/EU irányelvben meghatározottaknak megfelelően. Az 1222/2014/EU felhatalmazáson alapuló rendelet melléklete tartalmazza a mutatóértékek részletes technikai specifikációját.
               
            
                  (2)
               
               
                  Az 1222/2014/EU felhatalmazáson alapuló rendelet figyelembe veszi a Bázeli Bankfelügyeleti Bizottság által a globálisan rendszerszinten jelentős bankok értékelésére és a magasabb veszteségviselési képesség követelményére vonatkozóan kidolgozott nemzetközi módszertani standardokat, beleértve a globálisan rendszerszinten jelentős bankok azonosításához alkalmazott mutatók technikai specifikációját.
               
            
                  (3)
               
               
                  A Bázeli Bankfelügyeleti Bizottság rendszeresen frissíti a globálisan rendszerszinten jelentős bankok értékelésére és a magasabb veszteségviselési képesség követelményére vonatkozó módszertant. A közelmúltban a Bázeli Bankfelügyeleti Bizottság kismértékben módosított adatszolgáltatási táblát és adatszolgáltatási instrukciókat tett közzé a 2015 végi adatokon alapuló 2016. évi adatgyűjtés tekintetében. A jövőben további frissítés várható.
               
            
                  (4)
               
               
                  A globális bankrendszerben zajló jelenlegi fejlemények figyelembevétele és az intézmények adminisztratív terheinek minimalizálása érdekében biztosítani kell, hogy a mutatók értékeit a Bázeli Bankfelügyeleti Bizottság által kidolgozott, nemzetközileg elfogadott standardokkal összhangban állapítsák meg. Az érintett nemzeti hatóságoknak ezért biztosítaniuk kell, hogy az 1222/2014/EU felhatalmazáson alapuló rendeletben megadott számszerűsíthető mutatók értékeit a Bázeli Bankfelügyeleti Bizottság által megadott, alkalmazandó adatkészletnek megfelelően határozzák meg.
               
            
                  (5)
               
               
                  A Bázeli Bankfelügyeleti Bizottság által alkalmazott frissített módszertannal való összhang biztosítása céljából az 1222/2014/EU felhatalmazáson alapuló rendelet 5. cikke (6) bekezdésének elő kell írnia, hogy az 5. cikk (4) és (5) bekezdésében említett döntések alátámasztásához „kiegészítő mutatók” helyett „kiegészítő adatok” használhatók.
               
            
                  (6)
               
               
                  Annak biztosításához, hogy az 1222/2014/EU felhatalmazáson alapuló rendeletben szereplő mutatók értékeinek meghatározása a Bázeli Bankfelügyeleti Bizottság által alkalmazott frissített specifikációkkal összhangban történjen, az 1222/2014/EU felhatalmazáson alapuló rendelet mellékletét törölni kell.
               
            
                  (7)
               
               
                  Ezért az 1222/2014/EU felhatalmazáson alapuló rendeletet ennek megfelelően módosítani kell.
               
            
                  (8)
               
               
                  Mivel a 2016. évi azonosítási folyamat céljából történő adatgyűjtés 2016 első negyedévében megkezdődött, és az intézményeknek egyértelműen tudniuk kell, mely adatokat kell nyilvánosságra hozni, ennek a rendeletnek haladéktalanul hatályba kell lépnie.
               
            
                  (9)
               
               
                  Ez a rendelet az Európai Bankhatóság (EBH) által a Bizottsághoz benyújtott szabályozástechnikai standardtervezeteken alapul.
               
            
                  (10)
               
               
                  Az EBH nyilvános konzultációt folytatott az e rendelet alapját képező szabályozástechnikai standardtervezetekről, elemezte az esetlegesen kapcsolódó költségeket és hasznot, továbbá kikérte az 1093/2010/EU európai parlamenti és tanácsi rendelet (3) 37. cikkével összhangban létrehozott banki érdekképviseleti csoport véleményét,
               
            ELFOGADTA EZT A RENDELETET:
      1. cikk
      Az 1222/2014/EU felhatalmazáson alapuló rendelet a következőképpen módosul:
      
                  1.
               
               
                  Az 5. cikk (6) bekezdésének helyébe a következő szöveg lép:
                  „(6)   A (4) és az (5) bekezdésben hivatkozott döntések alátámaszthatók kiegészítő adatokkal, amelyek azonban nem lehetnek az érintett szervezet fizetésképtelenségének valószínűségére vonatkozó mutatók. Az ilyen döntések alaposan dokumentált és ellenőrizhető mennyiségi és minőségi információkon alapulnak.”
               
            
                  2.
               
               
                  A 6. cikk helyébe a következő szöveg lép:
                  „6. cikk
                  Mutatók
                  (1)   A csoport méretét mérő kategória egyetlen mutatószámot tartalmaz, amely a csoport teljes kitettségével egyenlő.
                  (2)   A csoportnak a pénzügyi rendszerrel való összekapcsoltságát mérő kategória az összes alábbi mutatót tartalmazza:
                  
                              a)
                           
                           
                              pénzügyi rendszeren belüli eszközök;
                           
                        
                              b)
                           
                           
                              pénzügyi rendszeren belüli kötelezettségek;
                           
                        
                              c)
                           
                           
                              forgalomban lévő értékpapírok.
                           
                        (3)   A csoport által nyújtott szolgáltatások vagy pénzügyi infrastruktúra helyettesíthetőségét mérő kategória az összes alábbi mutatót tartalmazza:
                  
                              a)
                           
                           
                              letétbe helyezett eszközök;
                           
                        
                              b)
                           
                           
                              pénzforgalmi tevékenység;
                           
                        
                              c)
                           
                           
                              kötvény- és részvénypiaci, jegyzési garanciával biztosított ügyletek.
                           
                        (4)   A csoport összetettségét mérő kategória az összes alábbi mutatót tartalmazza:
                  
                              a)
                           
                           
                              a tőzsdén kívüli (OTC) származtatott ügyletek névleges összege;
                           
                        
                              b)
                           
                           
                              az 1255/2012/EU felhatalmazáson alapuló rendelettel (*) összhangban, valós értéken értékelt, 3. szintű eszközök;
                           
                        
                              c)
                           
                           
                              kereskedési célú és értékesíthető értékpapírok.
                           
                        (5)   A csoport határokon átnyúló tevékenységét mérő kategória az alábbi mutatókat tartalmazza:
                  
                              a)
                           
                           
                              több joghatóságot érintő követelések;
                           
                        
                              b)
                           
                           
                              több joghatóságot érintő kötelezettségek.
                           
                        (6)   A nem euróban szolgáltatott adatokra vonatkozóan az érintett hatóság a megfelelő átváltási árfolyamot alkalmazza, figyelembe véve az Európai Központi Bank december 31-én érvényes referencia-árfolyamát és a nemzetközi standardokat. A (3) bekezdés b) pontjában említett pénzforgalmi tevékenység mutatójának vonatkozásában az érintett hatóság az érintett év átlagos átváltási árfolyamait alkalmazza..
                  
                     (*)  A Bizottság 2012. december 11-i 1255/2012/EU rendelete az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 12 nemzetközi számviteli standard, az IFRS 1 és az IFRS 13 nemzetközi pénzügyi beszámolási standard és a Nemzetközi Pénzügyi Beszámolási Értelmező Bizottság IFRIC 20 értelmezése tekintetében történő módosításáról (HL L 360., 2012.12.29., 78. o.)”."
						
               
            
                  3.
               
               
                  A 7. cikk utolsó mondatát el kell hagyni.
               
            
                  4.
               
               
                  A mellékletet el kell hagyni.
               
            2. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. május 17-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 176., 2013.6.27., 338. o.
      
      
         (2)  A Bizottság 2014. október 8-i 1222/2014/EU felhatalmazáson alapuló rendelete a 2013/36/EU európai parlamenti és tanácsi irányelvnek a globálisan rendszerszinten jelentős intézmények azonosítására és a globálisan rendszerszinten jelentős intézmények alkategóriáinak meghatározására alkalmazott módszertan részletes leírására vonatkozó szabályozástechnikai standardok tekintetében történő kiegészítéséről (HL L 330., 2014.11.15., 27. o.).
      
         (3)  Az Európai Parlament és a Tanács 2010. november 24-i 1093/2010/EU rendelete az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).